हिम्मतगढ़ में आंगनबाड़ी केंद्र की रसोई का निर्माण आठ साल से पड़ा है अधूरा
राजकीयप्राथमिक विद्यालय सहरिया बस्ती हिम्मतगढ़ में रसोई भवन का निर्माण अधूरा होने के कारण खाना बनाने में परेशानी का सामना करना पड़ रहा है। ऐसे में बच्चों को खाना भी बाहर से बनाकर लाकर खिलाना पड़ता है।
अध्यापक नरेश नागर ने बताया कि विद्यालय में 83 बालक-बालिकाओं का नामंकन है और भवन भी सालों पुराना है। ऐसे में भवन रसोई निर्माण को लेकर कई बार शिक्षा विभाग के अधिकारियों को अवगत कराने के बाद भी समाधान नहीं हो रहा है। बारिश के दौरान कमरों की छत टपकती है। विद्यालय में 2009 में रसोई का निर्माण हुआ था। मगर बजट के अभाव में इसका निर्माण पूरा नहीं हो सका, तब से यह अधूरा पड़ा हुआ है। इस कारण बारिश के मौसम में खाना बनाने में दिक्कत होती है।
जर्जरआंगनबाड़ी केंद्र में पढ़ने की मजबूरी
राज्यसरकार की ओर से महिला बाल विकास की ओर से संचालित अागंनबाड़ी केंद्रों पर आने वाले बच्चों को बेहतर सुविधा देने के लिए नवाचार किए जा रहे हैं, लेकिन जर्जर भवनों के बच्चों को परेशानी का सामना करना पड़ रहा है। उपखंड के हिम्मतगढ़ गांव मेंं स्थित आंगनबाड़ी केंद्र 4 का भवन जीर्ण- शीर्ण होने के कारण छोटे-छोटे बच्चों को परेशानी का सामना करना पड़ता है। ग्रामीणों ने बताया कि आंगनबाड़ी केंद्र के भवन की खिड़कियां टूटी हुई हैं। इस कारण कोई भी इसमें प्रवेश कर जाता है। कई बार आंगनबाडी़ कार्यकर्ता द्वारा महिला बाल विकास विभाग पंचायत को अवगत कराने के बाद भी भवन की मरम्मत नहीं होने से परेशानी हो रही है। ग्रामीणों ने बच्चों की परेशानी को देखते हुए आंगनबाड़ी केंद्र की मरम्मत कराने की मांग की है।
hin_Deva hin_Deva hin_Deva bho_Deva hin_Deva